EM og VM allround på skøyter regnes av mange som de mest interessante skøyteløpene da løperne i den endelige resultatlisten rangeres etter summen av tidspoeng over fire distanser. Dette aspektet kommer i tillegg til kampen løper mot løper i par og rangering på hver enkeltdistanse som i enkeltdistansestevner. Tidspoeng beregnes slik at for eksempel ett sekund på 500 meter tilsvarer ti sekunder på 5000 meter som er ti ganger så langt som 500 meter.